《病中送丘升叔复入广》
宋代·林希逸

出岭相逢话上京，归鞍齐卸独南征。风摇五两南州去，月傍孤灯病客惊。

莫倚能诗心便纵，大须力学眼还明。无因别后知分寸，得趣深时远寄声。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。